text: Politiet undersøger mistænkeligt dødsfald
  27 november 2017 kl. 15.00
  En 37-årig mand fundet død på en mark ved Håstrup mellem Kolding og Børkop. Politiet efterforsker dødsfaldet som mistænkeligt
  I dag mandag klokken10.30 er en mand fundet død ved Håstrup, som ligger mellem Kolding og Børkop.
  Den afdøde er en 37-årig mand med bopæl i Fredericia.
  Da den afdøde blev fundet død på en mark, og på grund af omstændighederne i øvrigt har Sydøstjyllands Politi rutinemæssigt iværksat en efterforskning med henblik på at opklare, om der skulle ligge en forbrydelse bag dødsfaldet.
  Derfor har der været tilkaldt tekniske efterforskere, hundeførere og en retsmediciner til gerningsstedet, som har lavet undersøgelser omkring findestedet, og der afholdes obduktion i løbet af tirsdagen.
  